CELEX: 32015R1725
Language: ro
Date: 2015-09-28 00:00:00
Title: Regulamentul (UE) 2015/1725 al Comisiei din 28 septembrie 2015 de modificare a anexei la Regulamentul (UE) nr. 231/2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului în ceea ce privește specificațiile pentru etil lauroil arginat (E 243) (Text cu relevanță pentru SEE)

29.9.2015   
            
            
               RO
            
            
               Jurnalul Oficial al Uniunii Europene
            
            
               L 252/12
            
         REGULAMENTUL (UE) 2015/1725 AL COMISIEI
   din 28 septembrie 2015
   de modificare a anexei la Regulamentul (UE) nr. 231/2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului în ceea ce privește specificațiile pentru etil lauroil arginat (E 243)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 14,
   având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
   întrucât:
   
               (1)
            
            
               Regulamentul (UE) nr. 231/2012 al Comisiei (3) stabilește specificațiile pentru aditivii alimentari enumerați în anexele II și III la Regulamentul (CE) nr. 1333/2008.
            
         
               (2)
            
            
               Specificațiile pot fi actualizate în conformitate cu procedura comună menționată la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie în urma unei cereri.
            
         
               (3)
            
            
               La 17 noiembrie 2014, a fost depusă o cerere de modificare a specificațiilor privind aditivul alimentar etil lauroil arginat (E 243). Cererea a fost pusă la dispoziția statelor membre în conformitate cu articolul 4 din Regulamentul (CE) nr. 1331/2008.
            
         
               (4)
            
            
               Caietul de sarcini actual definește substanța etil lauroil arginat ca sintetizată prin esterificarea argininei cu etanol, urmată de reacția esterului cu clorura de lauroil. Substanța etil lauroil arginat rezultată este recuperată sub formă de sare clorhidrat, care este filtrată și uscată.
            
         
               (5)
            
            
               Solicitantul a demonstrat că definiția actuală este prea largă și ar trebui să reflecte detalii în ceea ce privește temperatura și pH-ul, care au fost incluse în cererea inițială și care sunt importante pentru a obține același profil care a fost evaluat de Autoritatea Europeană pentru Siguranța Alimentară în avizul său privind siguranța utilizării substanței etil lauroil arginat ca agent de conservare în alimente (4).
            
         
               (6)
            
            
               Prin urmare, Regulamentul (UE) nr. 231/2012 ar trebui modificat în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 231/2012 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptat la Bruxelles, 28 septembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 31.12.2008, p. 16.
   
      (2)  JO L 354, 31.12.2008, p. 1.
   
      (3)  Regulamentul (UE) nr. 231/2012 al Comisiei din 9 martie 2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului (JO L 83, 22.3.2012, p. 1).
   
      (4)  The EFSA Journal (2007) 511, 1-27.
   
      ANEXĂ
      În anexa la Regulamentul (UE) nr. 231/2012, la rubrica referitoare la E 243 etil lauroil arginat, definiția se înlocuiește cu următorul text:
      
         
                     „Definiție
                     
                  
                  
                     Substanța etil lauroil arginat este sintetizată prin esterificarea argininei cu etanol, urmată de reacția esterului cu clorura de lauroil, în mediu apos la temperatură controlată cuprinsă între 10 și 15 °C și la un pH cuprins între 6,7 și 6,9. Substanța etil lauroil arginat rezultată este recuperată sub formă de sare clorhidrat, care este filtrată și uscată.”